Pielikuma 9.pielikums

Ministru kabineta

2012. gada ..................

rīkojumam Nr. ...........

**Programmā iesaistīto institūciju funkcijas**

**Programmas apsaimniekotājs - EM**

No EM ar Programmu strādās Uzņēmējdarbības konkurētspējas departaments un Juridiskais departaments. Lai nodrošinātu demarkāciju ar esošajām ES fondu aktivitātēm, Programmas uzraudzībā būs iesaistīts arī ES fondu ieviešanas departaments. Ekonomikas ministrija vadīs Sadarbības komiteju un tai būs divi papildu biedri ar balsstiesībām. Turklāt, Ekonomikas ministrija pildīs Sadarbības komitejas sekretāra funkcijas. Ekonomikas ministrija tiks pārstāvēta Tehnoloģiju inkubatora konsultatīvajā padomē un visās Vērtēšanas komisijās. Vienlaikus atsevišķu funkciju izpildē var tik iesaistīti arī citi EM departamenti.

EM pienākumi:

1. Sadarbībā ar Norvēģijas Inovāciju aģentūru un citām saistītajām institūcijām izstrādāt Programmas iesniegumu;
2. Iesniegt Ministru kabinetā Programmas iesniegumu un pēc atbalstīšanas Ministru kabinetā iesniegt to VI;
3. Rīkot Sadarbības komitejas sanāksmes;
4. Sagatavot Programmas vadības un kontroles sistēmu;
5. Nodrošināt Programmas pārraudzību;
6. Izstrādāt Programmas Noteikumus, tai skaitā atlases kritērijus iepriekš noteiktajam projektam un projekta iesniedzējiem, kas tiks atlasīti neliela apjoma grantu shēmas un Atklāta konkursa ietvaros;
7. Veikt tos pienākumus, kas tieši izriet no Sadarbības komitejas, Tehnoloģiju inkubatora konsultatīvās padomes un Vērtēšanas komisijas biedru funkcijām;
8. Asistēt LIAA komunikācijas aktivitāšu nodrošināšanā.

**Ieviešanas aģentūra - LIAA:**

Programmas ietvaros dalīs pienākumus ar EM, jo vairāki programmas vadības uzdevumi tiks deleģēti LIAA. Līdzīgs uzdevumu sadalījums starp EM un LIAA ir izveidots vairākās ES fondu programmās.

LIAA pienākumi:

1) Uzaicināt Latvijas Universitātes, Rīgas Tehniskās universitātes un SIVA dibinātu institūciju iesniegt iepriekš noteikta projekta iesniegumu ierobežotas projektu atlases ietvaros;

2) Noslēgt projekta līgumu ar Tehnoloģiju inkubatora operatoru;

3) Nodrošināt iepriekš noteiktā projekta, neliela apjoma grantu shēmas un Atklātā konkursa ieviešanu un uzraudzību;

4) Izveidot Vērtēšanas komisijas, lai izvērtētu iepriekš noteikto projektu, projektus neliela apjoma grantu shēmas un ar Atklātā konkursa ietvaros;

5) Parakstīt projekta līgumus ar finansējuma saņēmējiem neliela apjoma grantu shēmas un Atklātā konkursa ietvaros;

6) Nodrošināt, ka projektus iepriekš noteiktā projekta, neliela apjoma grantu shēmas un Atklātā konkursa ietvaros vērtē divi LIAA speciālisti atbilstoši atbilstības, administratīvajiem un kvalitatīvajiem. Nepieciešamības gadījumā, projektu vērtēšanai tiks iepirkti eksperti;

7) Nodrošināt Programmas īstenošanu saskaņā ar Noteikumiem, Saprašanās memorandu, Programmas iesniegumu un Programmas līguma un Programmas Noteikumu prasībām;

8) Apkopot un izvērtēt progresa ziņojumus un maksājuma pieprasījumus no Tehnoloģiju inkubatora operatora un finansējuma saņēmējiem neliela apjoma grantu shēmas un Atklātā konkursa ietvaros;

9) Izmaksāt grantu un kuponus Tehnoloģiju inkubatoram un finansējuma saņēmējiem neliela apjoma grantu shēmas un Atklātā konkursa ietvaros;

10) Īstenot publicitātes prasības Programmas līmenī un uzraudzīt publicitātes prasības projektu līmenī;

11) Veikt projektu neatbilstoši veikto izdevumu uzskaiti, ziņos par konstatētajām neatbilstībām un nepieciešamības gadījumā atgūs neatbilstoši veiktos izdevumus;

12) Sniegt sabiedrībai informāciju par Programmu, kā arī par tās ietvaros īstenotajiem projektiem;

13) Sniegt EM un Norvēģijas Inovācijas aģentūru ar nepieciešamo informāciju par Programmu;

14) Nodrošināt programmas pārskatu (starpposma finanšu pārskatu, gada pārskatu, noslēguma pārskata) sagatavošanu, ko iesniegt donorvalsts pārstāvjiem.

**Sadarbības komiteja**

Sadarbības komiteja ir izveidota ar EM 2011. gada 24. oktobra rīkojumu Nr. 215 „Par Norvēģijas Finanšu Mehānisma 2009.-2014. gadam Programmas „Inovācijas „zaļās” ražošanas jomā” Sadarbības komiteju”. Sadarbības komiteju veido septiņi dalībnieki ar tiesībām balsot: trīs dalībnieki no EM, viens no LIAA un trīs no Norvēģijas Inovāciju aģentūras. Pārstāvjiem no SIVA, Finanšu instrumenta biroja, Nacionālās vadošās iestādes, Norvēģijas Karalistes vēstniecības Latvijā, Norvēģijas Inovāciju aģentūras asociētā konsultanta un citu nozaru ekspertiem ir tiesības piedalīties Sadarbības komitejā kā novērotājiem.

Sadarbības komitejas pienākumi:

Noteikumu 3.3. panta „Sadarbības komiteja” 3. daļa nosaka Sadarbības komitejas uzdevumus:

* 1. Konsultēt par atlases kritērijiem un atklāto konkursu uzaicinājumiem;
  2. Konsultēt par iespējamiem projekta partneriem Norvēģijā;
  3. Izvērtēt sasniegto progresu attiecībā uz programmas rezultāta(-u) un mērķa(-u) sasniegšanu;
  4. Pārbaudīt programmas īstenošanas rezultātus;
  5. Izvērtēt programmas gada pārskatus;
  6. Ieteikt Programmas apsaimniekotājam izmaiņas programmā, lai veicinātu programmas paredzamā(-o) rezultāta (-u) un mērķa(-u) sasniegšanu.

Līdz brīdim, kamēr tiek apstiprināts programmas iesniegums, Sadarbības komitejas uzdevumi ir:

1. Konsultēt par atlases kritērijiem un atklāto konkursu uzaicinājumiem;
2. Konsultēt par iespējamiem projekta partneriem Norvēģijā.

**Tehnoloģiju inkubatora operators:**

Institūcija, ko ir izveidojušas Latvijas Universitāte, Rīgas Tehniskās universitāte un SIVA. SIVA ko donorvalsts pārstāvis būs tieši iesaistīta iepriekš noteiktā projekta īstenošanā. Vēlākā stadijā ir iespējama banku, riska kapitāla institūciju un nozares pārstāvošo institūciju dalība partneru statusā.

Tehnoloģiju inkubatora operatora pienākumi:

1. Sekmēt Tehnoloģiju inkubatora aktivitātes, rīkot informatīvus pasākumus un piesaistīt iespējamos dalībniekus;
2. Palīdzēt LIAA bilaterālā fonda aktivitātēs un sekmēt partnerības starp komersantiem (t.sk. ar Norvēģijas);
3. Nodrošināt, izvēlēties un uzraudzīt Tehnoloģiju inkubatora vadības komandu;
4. Veikt komersantu un fizisku personu ar mērķi uzsākt saimniecisko darbību sākotnējo pārbaudi un iesniegt LIAA pretendentu sarakstu un to novērtējumu neliela apjoma grantu shēmas ietvaros. Komersants un fiziska personu ar mērķi uzsākt saimniecisko darbību var saņemt atbalstu tikai pozitīva LIAA lēmuma gadījumā un LIAA noteiktajā apmērā;
5. Sniegt pakalpojumus Tehnoloģiju inkubatora ietvaros un iepirkt nepieciešamos papildus pakalpojumus;
6. Ja nepieciešams, sniegt konsultācijas LIAA un Vērtēšanas komisijai par atklāto konkursu projektiem;
7. Uzraudzīt komersantu un fizisko personu ar mērķi uzsākt saimniecisko darbību panākumus un plānoto rezultātu sasniegumus;
8. Ziņot LIAA par iepriekš noteiktā projekta īstenošanu, apkopot rēķinus un citus izdevumu apliecinošus dokumentus un iesniegt tos un citu nepieciešamo informāciju LIAA;
9. Izstrādāt ilgtspējīgas inkubācijas un komercializācijas darbības vīziju un stratēģiju.

**Tehnoloģiju inkubatora konsultatīvā padome:**

Tehnoloģiju inkubatora konsultatīvajā padomē būs pārstāvji ar balsstiesībām no EM, LIAA, Norvēģijas Inovāciju aģentūras, Rīgas Tehniskās universitātes, Latvijas Universitātes, SIVA un iespējams citi nozares un biznesa eksperti. Pārstāvji no Nacionālās vadošās iestādes, Finanšu instrumenta biroja, Norvēģijas Inovāciju aģentūras asociētā konsultanta un citi speciālisti būs tiesīgi piedalīties Tehnoloģiju inkubatora konsultatīvās padomes sanāksmēs kā novērotāji.

Tehnoloģiju inkubatora konsultatīvās padomes pienākumi:

1. Balstoties uz progresa ziņojumiem pārbaudīt Tehnoloģiju inkubatora sasniegtos rezultātus un ierosināt izmaiņas, noteikt starpposma mērķus;
2. Izvērtēt un, ja nepieciešams, ierosināt priekšlikumus divpusējās sadarbības uzlabošanai;
3. Tehnoloģiju inkubatora operatoram sniegt padomus par nepieciešamajiem pakalpojumiem un kompetencēm.

**Vērtēšanas komisija:**

Vērtēšanas komisija izveidos LIAA. Neliela apjoma grantu shēmai, iepriekš noteiktajam projektam un Atklātajam konkursam tiks izveidota atsevišķa Vērtēšanas komisija. Visās Vērtēšanas komisijās būs dalībnieki ar tiesībām balsot no EM un LIAA. Atklāta konkursa un iepriekš noteikta projekta Vērtēšanas komisijās būs balsstiesīgie dalībnieki arī no Norvēģijas pārstāvju puses. Pārstāvji no Finanšu instrumenta biroja, Nacionālās vadošās iestādes un Norvēģijas Karalistes vēstniecības Latvijā, Norvēģijas Inovāciju aģentūras asociētā konsultanta tiks uzaicināti piedalīties Vērtēšanas komisijas sanāksmēs kā novērotāji.

Vērtēšanas komisijas pienākumi:

1. Novērtēt un ieteikt finansēšanai projektus iepriekš noteiktā projekta ietvaros, neliela apjoma grantu shēmas ietvaros un Atklātā konkursa ietvaros. Katram no konkursiem tiks izveidota atsevišķa Vērtēšanas komisija;
2. Pieprasīt papildu informāciju vai arī uzaicināt projekta iesniedzējus prezentēt viņu projektus;
3. Iesniegt projektu iesniegumu sarakstu apstiprināšanai vai noraidīšanai LIAA.

**Norvēģijas Inovāciju aģentūra:**

Norvēģijas Inovāciju aģentūra darbojas kā donorvalsts programmas partneris Programmā „Inovācijas „zaļās” ražošanas jomā” un aktīvi iesaistās visos posmos, sākot no Programmas izstrādāšanas līdz Programmas noslēgšanai.

Norvēģijas Inovāciju aģentūrai Sadarbības komitejā ir trīs balsstiesīgie, kā arī tā deleģēs savus pārstāvjus darbam Tehnoloģiju inkubatora konsultatīvajā padomē un iepriekš noteiktā projekta un Atklātā konkursa Vērtēšanas komisijā.

Norvēģijas Inovāciju aģentūras pienākumi:

1. Konsultēt Programmas apsaimniekotāju par Programmas iesnieguma izstrādi;
2. Konsultēt par iepriekš noteikto projektu, kas tiks iekļauts Programmas iesniegumā;
3. Veicināt sadarbību starp Programmas apsaimniekotāju un iespējamajiem projekta attīstītājiem un / vai projekta partneriem no donorvalsts;
4. Konsultēt par iespējamajām bilaterālā fonda aktivitātēm Programmas ietvaros, lai stiprinātu divpusējās attiecības un efektīvi izmantotu fondu;
5. Veicināt pieredzes apmaiņu un kapacitātes stiprināšanu;
6. Sekmēt mācību braucienus uz donorvalsti, tehniskos seminārus;
7. Piedalīties Programmas komunikāciju plāna mērķu sasniegšanā, īpaši attiecībā uz mērķa grupām donorvalstī. Uzturēt kontaktus ar donorvalstu vēstniecībām Finansējuma saņēmēja valstīs, lai informētu viņus par pašreizējo sadarbību un sasniegtajiem rezultātiem;
8. Sniegt ieguldījumu Programmas gada pārskatā sagatavošanā un piedalīties ikgadējās sanāksmēs starp donoriem un VI;
9. Izstrādāt atlases kritērijus iepriekš noteiktajam projektam un projekta iesniedzējiem, kas tiks atlasīti neliela apjoma grantu shēmas un Atklāta konkursa ietvaros;
10. Visi pienākumi, kas izriet no dalības Sadarbības komitejā, Vērtēšanas komisijā un Tehnoloģiju inkubatora konsultatīvajā padomē.

**SIVA:**

SIVA piedalās Programmas iesnieguma izstrādē un SIVA būs līdzdibinātājs institūcijai, kas pārvaldīs Tehnoloģiju inkubatoru. Tāpēc SIVA būs tieši iesaistīta Tehnoloģiju inkubatora ikdienas aktivitātēs (piemēram, iespējamo pretendentu sākotnējās pārbaudes veikšana, nepieciešamo ekspertu padomu sniegšana un savstarpējo attiecību atbalstīšana komersantu līmenī).

Turklāt, SIVA būs pārstāvis Tehnoloģiju inkubatora konsultatīvajā padomē un tā tiks uzaicināta uz neliela apjoma grantu shēmas Atlases komiteju sniegt eksperta viedokli. SIVA būs arī savs novērotājs Sadarbības komitejā, kas sniegs padomus par svarīgiem jautājumiem.

Ekonomikas ministrs D.Pavļuts

Iesniedzējs: Ekonomikas ministrs D.Pavļuts

Vīza: Ekonomikas ministrijas valsts sekretārs J.Pūce

22.02.2012 19:06

Una Vanaga

Tālr. 67013129; [Una.Vanaga@em.gov.lv](mailto:Una.Vanaga@em.gov.lv)